ຍີ່ປຸ່ນ ຮຽກຮ້ອງໃຫ້ ເປີດໃຊ້ ໂຮງໄຟຟ້ານິວເຄລຍ ຄືນໃໝ່
ນາຍົກລັດຖະມົນຕີໂນດະ ກ່າວວ່າ ຍີ່ປຸ່ນຈະດໍາລົງຄົງຢູ່ບໍ່ໄດ້ ຖ້າປາດສະຈາກ ພະລັງນິວເຄລຍ. ສະນັ້ນ ຈຶ່ງຈໍາເປັນຕ້ອງເປີດໃຊ້ ໂຮງງານໄຟຟ້ວນິວເຄລຍຄືນໃໝ່
ນາຍົກລັດຖະມົນຕີຍີ່ປຸ່ນ ໄດ້ຮຽກຮ້ອງໃຫ້ເປີດໂຮງງານໄຟຟ້ານິວເຄລຍທີ່ມອດໄວ້ຢູ່ນັ້ນຄືນ ໃໝ່ ໂດຍກ່າວວ່າ ຍີ່ປຸ່ນຈະດຳລົງຄົງຢູ່ບໍ່ໄດ້ ໂດຍປາສຈາກພະລັງງານນິວເຄລຍ ໃນກອງປະຊຸມຖະແຫຼງຂ່າວໃນວັນສຸກມື້ນີ້ນາຍົກລົດຖະມົນຕີ Yoshihiko Noda ໄດ້ຮຽກ ຮ້ອງໃຫ້ເລີ່ມການປະຕິບັດງານທັງໝົດຄືນໃໝ່ທີ່ໂຮງໄຟຟ້ານິວເຄລຍ Ohi ໃນພາກຕາເວັນ ຕົກຂອງຍີ່ປຸ່ນ ທ່ານກ່າວວ່າຈັກໄຟຟ້ານິວເຄລຍສອງໜ່ວຍທີ່ນັ້ນຄວນຈະເລີ້ມແລ່ນຄືນອີກ ເພື່ອໃຫ້ການສະໜັບສະໜຸນແກ່ການດໍາລົງຊີວິດຂອງປະຊາຊົນແຕ່ກໍບໍ່ເຖິງກັບຂັ້ນເປັນການ ອອກຄຳສັ່ງ ລັດຖະບານຂອງທ່ານ Noda ກໍາລັງດີ້ນຮົນ ຊອກຫາການສະໜັບສະໜຸນ ຈາກປະຊາຊົນ ເພື່ອເລີ້ມທໍາການແລ່ນຈັກໄຟຟ້ານິວເຄລຍຄືນໃໝ່ສຳຫຼັບຊົດຊ່ວຍການຂາດແຄນພະລັງໄຟ ຟ້າໃນລະດູຮ້ອນ ປັດຈຸບັນນີ້ ບັນດາໂຮງໄຟຟ້ານິວເຄລຍທັງໝົດຂອງຍີ່ປຸ່ນ ໄດ້ພາກັນຢຸດ ແລ່ນ ຜູ້ອໍານວຍການກຸ່ມ Grennpeace ຂອງຍີ່ປຸ່ນທ່ານ Junichi Sato ກ່າວໃນຖະແຫລງຂ່າວ ສະບັບນຶ່ງວ່າ ພວກນັກຊ່ຽວຊານ ບໍ່ແມ່ນນັກການເມືອງ ຄວນຕັດສິນກ່ຽວກັບເລື່ອງຄວາມ ປອດໄພ ທ່ານກ່າວວ່າ ໂຮງໄຟຟ້າ Ohi ບໍ່ມີຄວາມປອດໄພ ເພາະວ່າ ການປັບປຸງທາງດ້ານ ເທັກນິກຫລາຍຢ່າງທີ່ຈຳເປັນ ຍັງບໍ່ທັນມີຂຶ້ນເທື່ອ